*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

!

*51. számú előterjesztés*

Bátaszék Város Önkormányzata Képviselő-testületének 2016. március 30-án,

16,00 órakor megtartandó ülésére

*a közterületek tisztántartásáról és a települési hulladékgazdálkodásról szóló önkormányzati rendelet módosítása*

|  |
| --- |
| **Előterjesztő:** Skoda Ferenc jegyző  **Készítette:** Skoda Ferenc jegyző    **Törvényességi ellenőrzést végezte:** ---------------------  **Tárgyalja:**  Pénzügyi és Gazdasági Bizottság: 2016. 03. 29. |

***Tisztelt Képviselő-testület!***

Az országgyűlés a 2012. november 26-i ülésnapján fogadta el *a hulladékról szóló 2012. évi CLXXXV. törvényt*, mely lényegében új alapokra helyezte a hulladékgazdálkodással kapcsolatos tevékenységet. Tekintettel arra, hogy a hulladékgazdálkodásról szóló, jelenleg hatályos rendeletet a megalkotása óta mindössze egy ízben módosította a képviselő-testület, új önkormányzati rendelet-tervezet elkészítését nem tartottam szükségesnek.

2016. január 1-től módosult *a hulladékgazdálkodási közszolgáltatás végzésének feltételeiről szóló 385/2014. (XII. 31.) Korm. rendelet (továbbiakban: Kormányrendelet).* A Kormányrendelet módosítása folytán változnak a természetes személyek által használható hulladékgyűjtő edények méretei és ennek megfelelően a hozzájuk rendelt egyszeri ürítési díjak is. A közületek által használható hulladékgyűjtő edények méretét a Kormányrendelet változása nem érinti.

A természetes személyek (lakosság) esetében használható edényméretek a következők:

|  |  |
| --- | --- |
| Edényméret | Egyszeri ürítési díj  Ft + ÁFA |
| 60 l | 196,92 |
| 70 l | 229,76 |
| 80 l | 262,58 |
| 110-120 l | 361,05 |
| 240 l | 787,75 |
| 770 l | 2.527,37 |
| 1100 l | 3.610,53 |

A hulladékgyűjtő edény méretét a fogyasztó határozza meg és jelenti be a közszolgáltatónak. Az egyszeri ürítési díjat nem az önkormányzati rendelet állapítja meg.

A választható hulladékgyűjtő edények méretében változás az eddigiekhez képest, hogy ezt követően választható 60 l-es és 80 l-es gyűjtőedény, illetve megszűnik a 90 l-es gyűjtőedény választási lehetősége. Ennek megfelelően módosítani szükséges a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendeletet (a továbbiakban: Hgr.).

A hulladékgyűjtő edény beszerzése továbbra is az ingatlanhasználó feladata, ebben nincs változás.

A Hgr. 20. §-a eddig lehetővé tette, hogy a legfeljebb egy-egy személy által életvitelszerűen lakott, két egymás melletti, vagy egymással szemben elhelyezkedő ingatlanok használói – két családi ház, egy ikerház, sorház szomszédos lakóingatlanai, a tárolóedényt együttesen használó többlakásos ingatlanok bármely két lakása – a hulladékgazdálkodási közszolgáltatást közösen is igénybe vehették. Az ingatlanhasználóknak ezen szándékukról csupán a közszolgáltató felé kellett nyilatkozniuk. Ez a lehetőség a módosítás folytán megszűnik, viszont lehetővé válik, hogy a lakóingatlant egyedül és életvitelszerűen használó magánszemély 60 l-es hulladékgyűjtő edényt válasszon. Ez utóbbi jogosultságot az ingatlanhasználó csak abban az esetben veheti igénybe, ha annak tényét, hogy a lakóingatlant egyedül és életvitelszerűen használja, a települési önkormányzat által kiadott igazolás útján a közszolgáltató részére bizonyítja (2. – 3. §).

A rendelet másik pontosítása a közszolgáltatás szüneteltetésénél következne be, miszerint a közszolgáltatás szüneteltetési igényét a jövőben évente be kell a fogyasztónak jelenteni a közszolgáltatónak. Lényegében eddig is így volt a gyakorlatban (1. §).

A harmadik változás, hogy a helyi rendeletbe beemelésre kerül a házhoz menő szelektív hulladékgyűjtéssel kapcsolatos szabályok (4. §).

És végül hatályon kívül kell helyezni a helyi állattartási rendelet egy szakaszát, mivel központi jogszabályba ütközik (5. § (2) bek.).

A fentiekre figyelemmel javasolom az ugyancsak mellékelt rendelet-tervezet elfogadását.

*BÁTASZÉK Város Önkormányzat Képviselő-testületének*

/2016.( ) önkormányzati r e n d e l e t –t e r v e z e t e

**a közterületek tisztántartásáról és a települési hulladékgazdálkodásról szóló 21/2013.(XII.31.) önkormányzati rendelet módosításáról [[1]](#footnote-1)**

Bátaszék Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói jogkörében, Magyarország Alaptörvénye 32. cikk (1) bekezdés a.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. és 19. pontjában biztosított feladatkörében eljárva, a hulladékról szóló 2012. évi CLXXXV. törvény 35. §-ában, a 39. § (2) és (5) bekezdésében és a 88. § (4) bekezdésében kapott felhatalmazás alapján, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Pénzügyi és Gazdasági Bizottság véleményének kikérése után, a következőket rendeli el:

**1. §** A közterületek tisztántartásáról és a települési hulladékgazdálkodásról szóló 21/2013.(XII:310.) önkormányzati rendelet (a továbbiakban: Hgr.) 19. § (3) bekezdése helyébe a következő rendelékezés lép:

„(3) A szüneteltetés fennállását, amennyiben abban változás nem következett be, az ingatlantulajdonosnak évente be kell jelenteni a közszolgáltatónak. A bejelentésben foglaltak valóságtartalmát a közszolgáltató jogosult ellenőrizni.”

**2. §** A Hgr. 20. §-a helyébe a következő rendelkezés lép:

„20. § A 22. § (3) bekezdés a) pontjában meghatározott tárolóedényt (60 l-eset) a lakóingatlant kizárólag egyedül és életvitelszerűen használó magánszemély veheti igénybe. Ezen jogosultságát akkor veheti igénybe, ha ezen tényt a jegyző által kiadott igazolás (3. függelék) tanúsítja.”

**3. §** A Hgr. 22. § (3) bekezdése helyébe a következő rendelkezés lép:

„(3) A közszolgáltatást igénybevevő természetes személyek az alábbi típusú szabványos tárolóedényeket vehetik igénybe, figyelembe véve azok maximális terhelhetőségét:

1. 60 literes tárolóedény esetén 15 kg;
2. 70 literes tárolóedény esetén 17,5 kg;
3. 80 literes tárolóedény esetén 20 kg;
4. 110 literes tárolóedény esetén 27,5 kg;
5. 120 literes tároló edény esetén 30 kg;
6. 240 literes tárolóedény esetén 60 kg;
7. 770 literes tárolóedény esetén 192,5 kg;
8. 1100 literes tárolóedény esetén 275 kg.
9. 70 literes, a közszolgáltató emblémájával ellátott zsák.”

**4. §** A Hgr. 26/A. §-a helyébe a következő rendelkezés lép:

„26/A. § (1) A települési hulladék egyes újrahasznosítható összetevőinek – papír, műanyag, üveg, fém, zöld – elkülönített gyűjtése – 2 db 120 literes edényekben - a bátaszéki hulladékudvarban, e rendelet mellékletében felsorolt gyűjtőpontokon, továbbá a közszolgáltató által szervezett házhoz menő gyűjtéssel történik.

(2) Az elkülönített gyűjtésben résztvevő ingatlantulajdonosok az (1) bekezdésben meghatározott elkülönített gyűjtésre létesített gyűjtőhelyek és/vagy az elkülönítetten gyűjtött hulladék begyűjtésére szervezett járat igénybevételéért külön díjat nem kötelesek fizetni, azonban ez a körülmény nem mentesíti őket az egyébként is esedékes rendszeres közszolgáltatási díj megfizetése alól.

(3) A házhoz menő elkülönített hulladék gyűjtésekor a társasházak esetében 1100 literes matricával ellátott edény biztosítja a papír, műanyag és 240 literes matricával ellátott edény biztosítja az üveg elkülönített gyűjtését. Családi házas övezetben átlátszó zsákban javasolt a műanyagot és zöld hulladékot, illetve a papírt kötegelve a közszolgáltató által megjelölt napon kihelyezni a hulladékgyűjtő edény mellé.”

**5. § (1)** E rendelet – kivéve a 4. §-t, mely *2016. május 1-jén* - *2016. április 11-én* hatályba.

**(2)** A rendelet hatálybalépésével egyidejűleg az állatok tartásának szabályairól szóló 27/2004.(XII.28.) KTR számú rendelet 8. §-a hatályát veszíti.

***B á t a s z é k* ,** 2015. március 30.

***dr. B o z s o l i k***  Róbert ***S k o d a*** Ferenc

polgármester  jegyző

A rendelet 2015. április 4-én kihirdetve!

Skoda Ferenc

jegyző

*1. függelék a 21/2013.(XII.31.) önk.-i rendelethez*

### Adatbejelentő lap

Alulírott, név: …………………………………….. települési hulladékkal kapcsolatos közszolgáltatási szerződés megkötése / módosítása céljából az alábbiak szerint nyilatkozom.

a közszolgáltatással érintett ingatlan megnevezése:

…………………………………………………………………………………………………..

A) A közszolgáltatást igénybe vevő megnevezése és azonosító adatai:

**1.) Magánszemély adatai:**

Név:……………………………………………………

Lakcím:………………………………………………..

Születési hely, idő:…………………………………….

Anyja neve:…………………………………………….

**2.) Gazdálkodó szervezet, intézmény, társasház stb. adatai**:

Cím:…………………………………..…………………

Bankszámlaszám: ……………………………………...

Adószám: …………………………………

Cég képviselője: ……………………...

Lakcím, székhely:……………………………………...

Értesítési cím: …………………………………………

B.)

|  |  |  |  |  |  |  |  |
| --- | --- | --- | --- | --- | --- | --- | --- |
| ***Hulladék-tároló edény*** | | **60 literes** | | **70 literes** | | **80 literes** | |
| **Mennyiség (db)** | **bérelt** | | **saját** | **bérelt** | **saját** | **bérelt** | **saját** |

|  |  |  |  |  |  |  |  |
| --- | --- | --- | --- | --- | --- | --- | --- |
| ***Hulladék-tároló edény*** | | **110-120 literes** | | **240 literes** | | **770 literes** | |
| **Mennyiség (db)** | **bérelt** | | **saját** | **bérelt** | **saját** | **bérelt** | **saját** |

|  |  |  |  |  |  |  |  |
| --- | --- | --- | --- | --- | --- | --- | --- |
| ***Hulladék-tároló edény*** | | **1100 literes** | |  | |  | |
| **Mennyiség (db)** | **bérelt** | | **saját** |  |  |  |  |

Kérjük a megfelelő adatot az edényméret alá számmal beírni!

C.) A fizetés módja: ** **átutalással**

** **közszolgáltató által megküldött csekken**

Kérjük a megfelelőt X-el megjelölni!

Vállalom, hogy lakcímem megváltozása, elköltözésem, ingatlanom elidegenítése, az ingatlan használatának szünetelése, a tárolóedény, illetve annak számában történő megváltozása esetén ennek tényét 8 napon belül, írásban bejelentem a közszolgáltatónak.

Kelt: ………………………………………..…..

……………………………………………………..

aláírás

*3. függelék a 21/2013.(XII.31.) önk.-i rendelethez*

**Kérelem**

Alulírott …………………………………………………… (név) ………………………………………………… szám alatti lakos kérem, hogy a Bátaszék, …………………………………….. szám alatti ingatlanra vonatkozóan a 60 literes tárolóedény igénybevételéhez szükséges egyedül élői igazolást szíveskedjen kiadni. Kijelentem, hogy a fent megnevezett ingatlanban egyedül és életvitelszerűen lakom.

Bátaszék, …………………………………….

……………………………………………

ingatlan tulajdonos aláírása

**Tanúk nyilatkozatai**

Alulírott személyek igazoljuk és büntetőjogi felelősségünk tudatában kijelentjük, hogy a fenti kérelemben szereplő ingatlanban kérelmező egyedül és életvitelszerűen lakik.

Bátaszék, …………………………………………………..

………………………………………… ……………………………………

név név

………………………………… ……………………………………………

lakcím lakcím

………………………………… ……………………………………………

személyi igazolvány szám személyi igazolvány szám

………………………………… ……………………………………………

aláírás aláírás

Alulírott Skoda Ferenc, a Bátaszéki Közös Önkormányzati Hivatal jegyzője ezennel igazolom, hogy fenti lakóházban kérelmezőn kívül más személy nincs bejelentkezve.

…………………………………..

jegyző

1. a rendeletet Bátaszék Város Képviselő-testülete a 2016. március 30-i ülésén fogadta el [↑](#footnote-ref-1)